Diari Oficial de la Generalitat Valenciana


Sumari del DOGV 9377, del 07-07-2022 (2022/6109)

Informació pública de l'ordre d'edificació dictada al solar situat al carrer d'Ayora, 6.
----------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6109


Organisme emissor
:   Ajuntament de València

Tipus de document
:   Anunci

Informació pública de l'ordre d'edificació dictada al solar situat al carrer d'Ayora, 6. [2022/6109]  
Mitjançant la Resolució GL-3268 de 14 de juny de 2022, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de delegació conferida per Resolució 134 de 24 de juliol de 2020, ha disposat el següent:  
  
«Primer. Ordenar l'edificació als propietaris de la parcel·la situada al carrer Ayora, 6, amb referència cadastral 4420903YJ2742A, per haver superat el termini de dos anys per a edificar indicat en l'article 188 del text refós de la Llei d'ordenació del territori, urbanisme i paisatge aprovat per Decret legislatiu 1/2021, de 18 de juny, del Consell (TRLOTUP), havent de sol·licitar llicència i prestar garantia en els termes previstos en l'apartat segon de la part dispositiva de la present proposta.  
  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques que consten en l'expedient, que es resumeixen en:  
Parcel·la de la c/ Ayora, 6  
Classificació: sòl urbà (SU).  
Superfície: 184,22 m²  
1. Qualificació: eixample (ENS-1).  
Superfície: 152,43 m²  
Ús global: (Rpf.) residencial plurifamiliar.  
Altures permeses: 7  
2. Qualificació: sistema local xarxa viària urbana  
Superfície: 31,79 m²  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
  
Segon. Notificar als propietaris i altres titulars de drets reals, els qui en el termini de dos mesos comptats des de la notificació podran optar per:  
- Oposar-s'hi, al·legant que no existeix incompliment i formulant les al·legacions que tinguen per convenient.  
- Comprometre's a sol·licitar llicència d'edificació en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en el TRLOTUP, en la modalitat de pagament amb parts de l'edificació en règim de propietat horitzontal, sense que en tal cas corresponga la declaració d'incompliment del deure d'edificar.  
  
Tercer. Sotmetre la present ordre a informació pública pel termini d'un mes mitjançant un anunci en el DOGV i en un diari de la província d'àmplia difusió.  
L'expedient es troba a la disposició dels interessats per al seu examen i consulta en el Servei d'Assessorament Urbanístic i Programació, situat en la segona planta del pati B de l'edifici de Tabacalera situat al carrer Amadeu de Savoia núm. 11 de València, així com en la Seu Electrònica de l'Ajuntament de València, accedint a «Carpeta ciutadana», «Les meues notificacions».  
  
Quart. Advertir als propietaris de la parcel·la, per al cas que optaren per sol·licitar llicència d'edificació en el termini addicional i improrrogable d'altres dos mesos, que si no sol·liciten llicència i efectivament construeixen, o si els informes tècnics i jurídics municipals impediren la concessió de la llicència, o una vegada obtinguda s'extingira per qualsevol de les causes d'extinció anormal de les llicències urbanístiques, decaurà automàticament la facultat addicional atorgada per a la seua sol·licitud i el procediment de declaració d'incompliment continuarà amb les següents conseqüències, de conformitat amb l'article 194.5.b del TRLOTUP:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'article 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP, i una vegada notificat als propietaris, s'ha d'inscriure l'immoble en el Registre Municipal de Solars i Edificis a Rehabilitar, i comunicar la present resolució al Registre de la Propietat.  
  
  
Sisé. Donar trasllat de la present resolució als serveis de Planejament, Llicències Urbanístiques d'Obres d'Edificació i Gestió Urbanística.»  
  
Contra la present resolució, atés que es tracta d'un tràmit que no posa fi a la via administrativa, de conformitat amb el que es disposa en l'article 112.1 de la Llei 39/2015, d'1 d'octubre, del procediment administratiu comú de les administracions públiques, no és possible la interposició de recurs administratiu o judicial algun, sense perjudici de les al·legacions que puguen presentar els interessats per a la seua consideració en la resolució que pose fi al procediment.  
  
València, 23 de juny de 2022.- El secretari: Manuel Latorre Hernández.